Više ne morate hodati od banke do banke u potrazi za najpovoljnijim gotovinskim kreditom, stručnjaci s portala moj-bankar.hr su tu za Vas  kako bi vam potpuno besplatno olakšali sljedeće korake:
Podnošenje zahtjeva za kredit: Zahtjev za gotovinski kredit klijent podnosi u poslovnici Banke ili putem ovlaštenog kreditnog posrednika.  Uz zahtjev za kredit klijent prilaže i traženu dokumentaciju koja je potrebna za procjenu kreditne sposobnosti.
Obrada kreditnog zahtjeva: Nakon prikupljene dokumentacije Banka pristupa obradi kreditnog zahtjeva. Tijekom obrade zahtjeva Banka može upotrijebiti podatke o klijentu s kojima sama raspolaže i podatke koje je dao klijent. Ako Banka ne može obaviti procjenu kreditne sposobnosti ili utvrditi prihvatljivost instrumenata osiguranja temeljem dostavljene dokumentacije, može tražiti od klijenta dodatnu dokumentaciju. Ako klijent ne želi pružiti informacije ili dokumentaciju potrebnu za procjenu i odobrenje gotovinskog kredita Banka će odbiti zahtjev za sklapanje ugovora o kreditu. Nakon obrade kreditnog zahtjeva Banka donosi odluku o (ne) odobrenju kredita. Ako Banka donese negativnu odluku u najkraćem roku obavještava klijenta o negativnoj odluci.
Izrada ugovorne dokumentacije: Nakon odobrenja kredita Banka o tome obavještava klijenta te priprema ugovornu dokumentaciju (ugovor o kreditu, suglasnost o zapljeni primanja, zadužnica i dr.). Ako su dogovoreni dodatni instrumenti osiguranja (npr. police i sl.), isti se prikupljaju prije izrade ugovorne dokumentacije.
Zaključivanje ugovora o gotovinskom kreditu: Ugovor o gotovinskom kreditu se ovjerava/solemnizira kod javnog bilježnika zajedno s zadužnicom i suglasnost o zapljeni primanja uz nazočnost dužnika, te eventualnih sudužnika i jamaca.
Korištenje kredita: Nakon što klijent dostavi ovjerene/solemnizirane primjerke ugovora o kreditu te dostavi sve instrumente osiguranja kredita Banka na temelju dokumentacije za korištenje kredita izrađuje nalog za korištenje kredita koji klijent potpisuje te se pristupa isplati kredita. Gotovinski kredit se koristi isplatom na transakcijski račun korisnika kredita u  Banci. Klijent može ugovoriti s Bankom trajni nalog ili nalog za plaćanje kojim klijent ovlašćuje Banku da mjesečne obroke po kreditu naplaćuje s njegovih transakcijskih računa u Banci.